[[Súbor:Dehydrobenzoannulene.jpg|náhľad|Štruktúra a AFM snímka [[dehydrobenzo[12]anulén]]u, kde sú beznénové jadrá držané pokope trojitými väzbami]]
**Trojitá väzba** je druh chemickej väzby. Je to väzba medzi dvoma atómami, ktorej sa účastní šesť väzbových elektrónov namiesto zvyčajných dvoch väzbových elektrónov. Väzbový poriadok je tri. Trojitá väzba je silnejšia a kratšia než ekvivalentná jednoduchá alebo dvojitá väzba medzi rovnakými atómami. Najbežnejšie pozorujeme trojitú väzbu medzi dvoma atómami uhlíka, napríklad v alkínoch. Ďalšie funkčné skupiny, ktoré obsahuju trojitú väzbu, sú kyanidy (nitrilová skupina) a izokyanidy (izonitrilová alebo karbylamínová skupina). Niektoré diatómové molekuly majú takisto trojitú väzbu, ako molekula dusíka alebo oxidu uhoľnatého. V štruktúrnych vzorcoch sa trojitá väzba značí tromi rovnobežnými čiarami (≡) medzi atómami.

|  |  |  |
| --- | --- | --- |
|  |  |  |
| acetylén, H−C≡C−H | kyanogén, N≡C−C≡N | oxid uhoľnatý, C≡O |
| **Príklady zlúčenín s trojitou väzbou** |

Druhy väzieb
------------

Druhy trojitých väzieb sa dajú popísať hybridizáciou orbitálov. V molekule acetylénu má každý uhlíkový atóm dva sp-orbitály a dva p-orbitály. Dva sp-orbitály sú lineárne a majú medzi sebou uhol 180°, ležia teda v osi x (v kartézskej súradnicovej sústave). Zvyšné dva p-orbitály sú kolmé a nachádzajú sa v osiach y a z. Keď sa k sebe atómy uhlíka priblížia, sp-orbitály sa prekryjú a vznikne sp-sp sigma väzba. Zároveň dôjde k prekryvu py-orbitálov a tvoria py-py pí väzbu. Podobne spolu interagujú pz-orbitály a tvoria pz-pz pí väzbu. Vo výsledku teda vznikne jedna sigma a dve pí väzby, teda celkovo tri väzby.

V modeli ohnutých väzieb sa môže trojitá väzba tvoriť i prekryvom troch [[sp3-orbitál]]ov bez nutnosti tvorby pí väzby.

Trojitá väzba medzi ťažšími atómami
-----------------------------------

Structure of hexa(tert-butoxy)ditungsten(III), an example of a metal-metal triple bond.
Trojité väzby tvoria i mnohé atómy ťažšie ako uhlík. Sú bežné napríklad pre prechodné kovy. Najznámejšie príklady sú hexa(terc-butoxy)diwolframitan a hexa(terc-butoxy)dimolybditan. Vzdialenosť kovových atómov M-M je asi 233 pm. Zlúčenina s wolfrámom pritiahla pozornosť vedcov kvôli jej reaktivite s alkýnmi, vďaka ktorej vznikajú kov-uhlíkové trojité väzby so vzorcom RC≡W(OBut)3.

Referencie
----------

1. ↑  March, Jerry (1985), Advanced Organic Chemistry: Reactions, Mechanisms, and Structure (3rd ed.), New York: Wiley, ISBN 0-471-85472-7
2. ↑  *Organic Chemistry* 2nd Ed. John McMurry
3. ↑   Triple-Bond Covalent Radii. *Chemistry: A European Journal*, 2005, s. 3511–20. DOI: 10.1002/chem.200401299. PMID 15832398.
4. ↑  *Advanced Organic Chemistry* Carey, Francis A. Sundberg, Richard J. 5th ed. 2007
5. ↑   Crystal and molecular structure of W2(OBut)6 and electronic structure calculations on various conformers of W2(OMe)6. *Polyhedron*, 2006, s. 827–833. DOI: 10.1016/j.poly.2005.07.010.
6. ↑ . Multiple metal carbon Bonds. 35. A General Route to tri-*tert*-Butoxytungsten Alkylidyne complexes. Scission of Acetylenes by Ditungsten Hexa-*tert*-butoxide. *Organometallics*, 1985, s. 74–83. DOI: 10.1021/om00120a014.

Pozri aj
--------

* Násobná väzba
* Dvojitá väzba
* Sigma väzba
* Pí väzba

Zdroj
-----


|  |  |
| --- | --- |
| Portal | Chemický portál |

*Tento článok je čiastočný alebo úplný preklad článku Triple bond na anglickej Wikipédii.*

| * z
* d
* u
Chemická väzba |
| --- |
| 
* Atómový orbitál
* Kvantová mechanika

 |
| Vlastnosti väzieb | 
* Dihedrálny uhol
* Disociačná energia
* Dĺžka väzby
* Väzbová energia
* Väzbový uhol

 |
| Druhy väzieb | 

|  |  |
| --- | --- |
| Podľa symetrie | 
* Sigma (σ)
* Pí (π)
* Delta (δ)
* Fí (φ)

 |
| Podľa multiplicity | 
* 1 (Jednoduchá)
* 2 (Dvojitá)
* 3 (Trojitá)
* 4 (Štvoritá)
* 5 (Pätitá)
* 6 (Šestitá)
* + Násobné väzby

 |
| Podľa spinu | 
* Singlet
* Triplet
* Väzby spojené s výmennou interakciou

 |

 |
| Teória valenčných väzieb | 

|  |  |
| --- | --- |
| Koncepty | 
* Hybridný orbitál
* Rezonancia
* Lewisova štruktúra

 |
| Jednotlivé zložky | 
* Kovalentná väzba
* Voľný elektrónový pár

 |

 |
| Teória molekulových orbitálov | 

|  |  |
| --- | --- |
| Koncepty | 
* Molekulový orbitál
* LCAO
* MO diagram

 |
| Jednotlivé zložky | 
* Väzbový MO
* Neväzbový MO
* Protiväzbový MO

 |

 |
| Teória hraničných orbitálov | 
* HOMO a LUMO

 |